REPUBLIKA SRBIJA

NARODNA SKUPŠTINA

Odbor za obrazovanje, nauku,

tehnološki razvoj i informatičko društvo

01 Broj: 06-2/137-16

30. jun 2016. godine

B e o g r a d

Z A P I S N I K

DRUGE SEDNICE ODBORA ZA OBRAZOVANjE, NAUKU,

TEHNOLOŠKI RAZVOJ I INFORMATIČKO DRUŠTVO

ODRŽANE 30. JUNA 2016. GODINE

Sednica je počela u 11:30 časova.

Sednicom je predsedavao predsednik Odbora Muamer Zukorlić,.

Sednici su prisustvovali članovi Odbora: Marko Atlagić, prof. dr Ljubiša Stojmirović, Vladimir Orlić, Marko Parezanović, Željko Sušec, prof. dr. Žarko Obradovića, Miletić Mihajlović, Fatmir Hasani, Đorđe Kosanić, Milena Bićanin, Dubravko Bojić, Aleksandra Jerkov i Ratko Jankov.

Sednici nisu prisustvovali: Bogdan Obradović, Žarko Korać i Nada Lazić kao ni njihovi zamenici.

Sednici su prisustvovali i predstavniciMinistarstva omladine i sporta: Snežana Klašnja, pomoćnik ministra -**rukovodilac Sektora za omladinu, Una Pavlović, šef kabineta, Đuro Blanuša, rukovodilac Grupe za IPA projekte i međunarodne fondove kao i predstavnik Ministarstva spoljnih poslova Pavle Janković, načelnik odeljenja za regionalne inicijative.**

**Na predlog predsednika Odbora, usvojen je sledeći:**

**D n e v n i r e d**

1. **Predlog odluke o davanju saglasnosti Vladi Republike Srbije da ovlasti delegaciju Republike Srbije da prihvati da se Sporazum o osnivanju Regionalne kancelarije za saradnju mladih, privremeno primenjuje do njegovog stupanja na snagu**

Prva tačka dnevnog reda- Predlog odluke o davanju saglasnosti Vladi Republike Srbije da ovlasti delegaciju Republike Srbije da prihvati da se Sporazum o osnivanju Regionalne kancelarije za saradnju mladih, privremeno primenjuje do njegovog stupanja na snagu

Pre prelaska na razmatranje tačke dnevnog reda, stavljen je na glasanje zapisnik **2.** sednice Odbora, koji je zatim usvojen.

Snežana Klašnja, pomoćnik ministra omladine i sporta, na početku navela je da je Sporazum o osnivanju Regionalne kancelarije za saradnju mladih nastavak realizacije zajedničke deklaracije osnivanja regionalne kancelarije za saradnju mladih koja je doneta 27-og avgusta 2015-ste godine u Beču i koju su potpisali premijeri zemlja učesnica. Dobijanjem saglasnosti ovog odbora predviđena je privremena primena do potpisivanj koje je predviđeno za 4. juli u Parizu na sledećem Samitu zemalja Zapadnog Balkana. Ovim sporazumom moguće je formiranje tela predviđenh Statutom, a to su formiranje Upravnog odbora, Savetodavnog odbora, sekretarijata i radnih tela. Sa druge strane vrlo je važno da se u budžetu za 2017-stu godinu predvidi deo opredeljen za te svrhe. Što se Srbije tiče, njeno učešće je 38,9% od ukupnog učešća. Radi se o sporazumu koji su pored Srbije potpisale i Albanija, Makedonija, Crna Gora, Bosna i Hercegovina i Kosovo. Ova regionalna kancelarija mladih je jedan o retkih primera kada oni koji se bave mladima zajedno sarađuju sa nevladinim sektorom. Čak je predviđeno da u Upravnom odboru pored ministara i ostalih bude i predstavnik mladih, jer kancelarija ima pre svega za cilj da omogući dobru saradnju, da razvije toleranciju i demokratske vrednosti kao i da se reše osnovni problemi sa kojima su mladi suočeni kao što su ekonomski problemi i pitanje zapošljavanja.

Aleksandra Jerkov rekla je da će podržati ovaj predlog, ali da se ne slaže da su mladi sada po prvi put uključeni u institucionalno odlučivanje. Takođe, navela je da smatra pohvalnim iznenadni interes tehničke Vlade za mlade, budući da u poslednje dve i po godine u Odboru nismo imali nijedan zakon koji se direktno ticao njihovog položaja. Pogotovo je za nju problematičan položaj „premijera“, koji, iako je u tehničkom mandatu, ponaša se kao da izbora nije ni bilo, odnosno, kao da je u punom mandatu. To isto važi i za nadležnog ministra. Na kraju je dodala, da će njena poslanička grupa podneti Predlog zakona o zapošljavanju mladih.

Marko Atlagić naglasio je da će podržati ovaj predlog, jer smatra da je ovo jedan od projekata koji vode boljitku i saradnji u regionu. Podsetio je da smo imali Zakon o osnovnoj školi kao i nekoliko izmena Zakona o usmerenom obrazovanju te da stoga nije tačno da je ovo jedina stvar koja se tiče mladih koja se razmatra na ovom odboru. Na kraju je uputio apel predsedniku Odbora da se u nekom narednom periodu razmotri peticija studenata koja je odboru upućena.

Muamer Zukorlić, predsednik Odbora, skrenuo je pažnju članovima Odbora da se fokusiraju na tačku dnevnog reda, dodavši da je peticija studenata neosporno bitna, ali da ona sada nije tema i da će biti predmet rasprave neke naredne sednice.

Vladimir Orlić rekao je da će dati podršku ovom predlogu jer se radi o jednom vrlo važnom sporazumu koji je na nivou regiona. Dodao je da smatra da se svi zakoni koji su doneti itekako odnose na mlade i na njihov položaj u državi.

Fatmir Hasanirekao je da će podržati ovaj predlog jer svi mladi u regionu treba da se integrišu i sarađuju.

Snežana Klašnja, pomoćnik ministra omladine i sporta na kraju je dodala da se zahvanjuje svima koji će podržati privremenu primenu ovog sporazuma. Napomenula je i da je Nacionalna strategija za mlade doneta 2015-ste godine i važi do 2025-te godine a Zakon o mladima 2011-ste i trenutno se radi na izmenama i dopunama tog zakona.

**Zatim je predsedavajući stavio na glasanje predlog odluke o davanju saglasnosti Vladi Republike Srbije da ovlasti delegaciju Republike Srbije da prihvati da se Sporazum o osnivanju Regionalne kancelarije za saradnju mladih, privremeno primenjuje do njegovog stupanja na snagu.**

**Odbor je sa dvanaest glasova za i jednim glasom protiv, prihvatio ovaj predlog.**

Sednica je završena u 12:00 časova.

SEKRETAR PREDSEDNIK

Dragomir Petković Muamer Zukorlić